Vadersdag Vergete | goeienuusloli
Die oproep kom toe een Vadersdag laat , die stem is een wat ek ken. Neerhalend, ontevrede, uitdagend…hoekom bel ek nie?
“Ek is jou Pa. Ek hoop jy leer jou kinders anders!” Ek kon net teleurgesteld alweer, saggies sê: “Sorrie Pa. Ek was verkeerd.”
(Ek moes hom net gebel het.)
Ek kan nie liries raak oor Vadersdag nie.
Jare gelede het ek probeer…
ek wou my pa eer.
Ek wou hê hy moes weet hoe liéf ek hom het.
(Omdat dit die regte ding is om te doen? Sekerlik ja. Ek dog my motiewe was suiwer.)
Ons was reeds effe vervreem. Hy hou nie van my man nie, hy hou nie van wie ek is as vrou nie.
Ek het probeeer.
Elke jaar probeer ek weer. Sy foon gaan altyd oor voicemail toe.
Die boodskap is mos subtiel, maar duidelik…hy is nie beskikbaar vir my nie.
Dié jaar het ek dit gelos.
Here, ek het probeer…
Ek kon nie hierdie keer.
Wie van julle bel maar ook uit skuld en vriendelike verpligting? Toe kom nou, wees eerlik!
Wie sukkel maar ook om God se Vaderhart te begryp?
Goeie Nuus: Mens se ingekerfte ideë van wie God is, KAN verander deur jou gees te voer met Bybelse waarheid.
5 comments on “Vadersdag Vergete”
Goed, ek sal eerlik wees. Ek bel en neem vir my ma ‘n geskenkie daarom. ek is lief vir haar en dankbaar. Maar die meeste van als doen ek dit omdat dit seker maar die ding is om te doen.
My pa is lankal dood, maar ek en hy het ‘n goeie verhouding gehad. Hy sou vir MY ‘n boks tjoklits koop op vadersdag!
Ag wat, so het elke huis maar sy kruis.
Dankie oumieToorts, dit sou nogal interresant wees om die ontstaan van dié dae te ondersoek? ( maybe some other time….)
Daar gaan baie ‘skuld gevoel’ saam met die dae….wat om te sê, wat om te gee?”Ek’s nie lus vandag nie, ag doen dit net….”
Ek hou van wat jy sê van jou pa se vaderhart…gee my nogal ‘n idee om my kids te ‘treat’, dink net die verbasing? EN die verligting vir hulle wat vergeet het, en maar gewoonlik ook kom met: “Sorrie mamma”
Junie 24, 2012
Ek het my pa ook nie gebel op Vadersdag nie, maar glad nie omdat daar iets fout is nie. My familie ken my nou al, ek vergeet nie ‘n verjaarsdag nie en Kersfees is ook belangrik, maar verder DOEN ek nie hierdie ander dae nie. Sorry. Dis net TE aangeplak.
Kyk, ek was opgewonde toe ek die eerste paar keer kon deelneem aan die fanfare. Ek was mos ‘n first time mommy!!! Maar, ja, aangeplak is dit wel, en soos my man sê, ons is mos elke dag ouers.( Partydae, eish, weet ek nie wat ek doen nie?! )
Ek het dit nou laat gaan in my hart, en verwag nie van my kinders om aan te plak nie….die lekkerste ding, in elk geval, is as boetietjie sommer net hier by die P.C. vir my sê, “Mamma, ek hou van jou.”…op ‘n Dinsdag.
Terug pieng: Abba my Pappa « goeienuusloli
This entry was posted on Junie 22, 2012 by Loli Pretorius in Genade, wat praat jy nou? and tagged Abba, bel, eer, God, goeie nuus, kinders, motiewe, respek, suiwer, Vadersdag, vergeet, verplig, vervreem.